בס"ד

**התרנגול והנשר**

הקדמה:

בשיעור זה נלמד שני שירים שנכתבו על ידי משוררים בני ימינו , שירים אלה הם אלגוריים כאשר המסקנה העולה מהם הן : גם אם נראה שהסבל כבד ואנחנו במצב חלוש ונמוך ואין דרך להתעלות על האויב המזיק , מוטיב התרנגולת ומוטיב הנשר מוכיחים כי העם שלנו חזק ושורשיו בקן הנשרים עוד נתרומם ! עוד נקום ! ועוד נתגבר על אויבינו!

מוטיבים מרכזיים מהשירים ערגה \ ה. תראל וצרור \ צ. יאיר

התרנגול משמש כמוטיב ההעצמה לחיזוק של החלש, הנמוך , המתבוסס למטה באדמה , חסר המעוף ורק שאיפתו לגבהים נוטעת תקווה.

הנשר משמש כמוטיב העצמה לכוח, מעוף לגבהים, עליונות ושליטה אך מעידה בתכנון או בביצוע עלולה להפיל אותו. [השיר צרור נכתב בזיקה לשואה ומתאר את מפלת הנאצים]

בקונוטציות אלה ניתן להתחבר לרובד אלגורי אקטואלי לאירועים הטראגיים ביום שמחת תורה בו הגיע האויב לגבולנו .

ונדמה לעוף טורף –לנשר וגרם לאסון הכבד והנורא שהותיר בבני עמינו צלקות קשות ,הקורבן באירוע זה היינו אנחנו שנדמינו לתרנגול חסר ישע ,מבלי יכולת לעוף ולהתרומם. היינו לטרף בין שיניים אימתניות של המבקשים לכלותינו .

בדברי הפתיחה של שני השירים - בערגה מופיעה התרנגולת בתיאור פשוט ומנוצח ובצרור מתואר הנשר מורם וגבוה ,נוסק מעלה ולכאורה בלתי מנוצח אך בסיומם מתחולל מהפך ומעניק חוזק לצד החלש ותבוסה לצד החזק – ובהיבט האליגורי ניתן להתחבר למצב האומה שלנו כיום לאחר הסבל הנורא של הרג, אובדן ושבי ולשאוב עידוד ממילות הנוחם המשדרות תקומה ובנין אמונה ותקווה .

בשיעורי ספרות ילמדו השירים על פי התכנים הנדרשים, המאפיינים הצורניים הנלווים והמיומנויות החשובות להפנמה וחיבור. בד בבד ייערך שיח בכיתה אודות הרלבנטיות של הרעיונות המרכזיים המובאים בשירים. הוכחות לניצני התקווה , להיחלצות לתקומה ,המתחוללים נגד עינינו בימים אלו.

ניתן לסכם כי היהודי נושא בכתף השמאלי שק ייסורים וסבל ובכתף הימני הוא נושא את התקווה והתקומה.

והרי : "ימין ה' עושה חיל, ימין ה' רוממה"